Syv måneders fængsel En 71-årig mand skal syv måneder i fængsel for overgreb og blufærdighedskrænkelse mod en blot fireårig pige, der blev lokket hjem i mandens hus i Frøslev ved Thisted. Det bestemte Retten i Thisted mandag. Afsløret i sommerhus Det var den lille piges mor, der afslørede manden tilbage i august i et sommerhus, hvor han var delvist afklædt, mens pigen var nøgen. Moren med bange anelser Moren og manden er bekendte, og de aftalte, at kvindens to børn skulle over hos den 71-årige for at sige godnat til hans hund. Men efter 10-15 minutter fik moren bange anelser. Taget på fersk gerning Hun styrtede over til den ældre mand, hvor hun fandt sin fem-årige søn siddende uden for, mens datteren var inde i det aflåste hus. Hun bankede hårdt på døren, og til sidst lukkede han op. På en seng sad datteren nøgen, og hun fortalte moren, at han havde taget billeder af hende. Kamera med nøgenfotos Da politiet kort efter blev alarmeret, fandt de på den 71-åriges digitalkamera flere nøgenbilleder af barnet. Havde drukket Manden udbad sig mandag betænkningstid med hensyn til at anke dommen. Han har tidligere forklaret, at han havde drukket tæt den pågældende dag i Vestjylland og derfor intet kan huske.

Referat:
Pensionist fra Frøslev lokkede to børn hjem i sit hus og krænkede en fireårig pige. Det koster syv måneders fængsel.